同從兄季弟游香山追和東坡端午游諸寺韻
作者：喻良能
朝代：宋

paragraphs: 前車惟伯氏，後乘載阿連。
相携青蓮界，共開白社筵。
黄梅雨初歇，紅榴花正妍。
浄境聊莞爾，妙興真悠然。
偈言溢四方，經卷餘五千。
長廊含清風，古潭摇蒼天。
幅巾既蕭散，青鞋亦輕便。
登臨自晨曦，談笑窮暮煙。
衡宇開卷坐，僧房借榻眠。
却憶蘇州語，喧靜兩皆禪。